 NA WANDERI KAMAU KENYA inaomboleza kifo cha mwandishi na msomi maarufu wa Fasihi, Prof Micere Githae Mugo, aliyeaga dunia mnamo Ijumaa. Kulingana na jamaa zake, Prof Micere, 81, alifariki nchini Amerika baada ya kuugua saratani kwa muda mrefu. Kwenye mahojiano na Taifa Leo, kakake mdogo, Bw Robinson Njeru Githae, alisema familia hiyo “imekubali uhalisia huo”. “Safiri salama dadangu,” akasema, Bw Githae, ambaye ni balozi wa Kenya nchini Austria. Prof Micere alizaliwa mnamo 1942 katika Kaunti ya Kirinyaga. Kando na kuhudumu kwenye vyuo tofauti nchini na ughaibuni, Prof Micere anasifika kutokana na kitabu ‘The Trial of Dedan Kimathi’ alichoandika pamoja na mwandishi Ngugi wa Thiong’o mnamo 1976. Pia, ameandika vitabu vingine vingi, baadhi vikiwa ‘My Mother’s Poem and Other Songs’, kinachojumuisha mkusanyiko wa mashairi. Hadi kifo chake, alikuwa akihudumu kama Profesa wa Fasihi katika Chuo Kikuu cha Syracuse, nchini Amerika. Baadhi ya vyuo vingine ambavyo amehudumu ni Chuo Kikuu cha Nairobi na Chuo Kikuu cha Harare, nchini Zimbabwe. Wasomi tofauti wamemsifu kama shujaa aliyetumia fasihi kuitetea jamii. Wao ni aliyekuwa Jaji Mkuu Willy Mutunga, mwandishi Ngugi wa Thiong’o na Maina wa Kinyatti. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  